**O D G O V O R**

надополнително пратеничко прашање од пратеникот Роза Топузова Каревска, поставено на 77-та седница на Собранието на Република Македонија,

одржана на 05 ноември 2009 година

Во врска со првото прашање во прилог ви ги доставуваме инвентарните листи од ИНДОК центарот на Националниот конзерваторски центар врз чија основа ќе се изработи проектот за факсимилна реконструкција на уништените делови од Манастирот св. Јован Бигорски. При изработка на проектот ќе се земе во предвид и постоечката состојба и можноста за надоврзување на реконструкцијата врз сегашните остатоци на ѕидовите со нивно претходно зајакнување.

Спроведувањето на режимот на заштита е во ингеренции на имателот на културното добро кои постапува по насоките кои ги дава надлежната установа за заштита на културното наследство односно НУ Национален конзерваторски центар.

Во поглед на утврдувањето на одговорноста подетални информации ќе се знаат по целосно затварање на истрагата која што е во надлежност на Министерството за внатрешни работи и истражниот судија.